ใต้หล้า

ใต้หล้า (, ) เป็นละครโทรทัศน์ไทยแนวดราม่าสะท้อนสังคม ที่พูดถึงเรื่องราวเกี่ยวกับการต่อสู้เพื่อความยุติธรรมด้วยวิถีแห่งคุณธรรม และจุดประกายความหวังของสังคม ผลิตโดย เดอะ วัน เอ็นเตอร์ไพรส์ ประพันธ์บทละครโดย เนปาลี (วรรธนา วีรยวรรธน) กำกับการแสดงโดย สันต์ ศรีแก้วหล่อ นำแสดงโดย ธนภพ ลีรัตนขจร, นรภัทร วิไลพันธุ์, นัตยา ทองเสน, เรวิญานันท์ ทาเกิด ออกอากาศทางช่องวัน 31 ทุกวันพุธ-พฤหัสบดี เวลา 20.20 - 22.20 น. เริ่มตอนแรกวันพฤหัสบดีที่ 19 พฤษภาคม พ.ศ. 2565‘ต่อ-เพลงขวัญ’ประชันฝีมือ นำทีมระเบิดดราม่ารสเข้ม‘ใต้หล้า’

 โครงเรื่อง 
เรื่องราวชีวิตของสองพี่น้อง ใต้หล้า (ธนภพ ลีรัตนขจร) และ ฟ้ารุ่ง (เรวิญานันท์ ทาเกิด) หลังจากที่พ่อกับแม่ต้องเสียชีวิตลงด้วยอุบัติเหตุทางรถยนต์อย่างไม่ได้รับความเป็นธรรม โดยคู่กรณีคือ หิรัญ (นรภัทร วิไลพันธุ์) ลูกชายคนโตของ เปี่ยมยศ (ดอม เหตระกูล) แห่งตระกูล เถากุหลาบ นักธุรกิจใหญ่ที่มีอิทธิพลมากมาย ใต้หล้าและฟ้ารุ่งต้องระหกระเหินไปอยู่กับ อาม่า (ดวงดาว จารุจินดา) และพยายามตั้งหลักชีวิตกันใหม่อย่างยากลำบาก แต่ชะตากรรมกลับทำให้ฟ้ารุ่งดันไปมีความรักความสัมพันธ์กับหิรัญ ในขณะที่ใต้หล้าได้พบกับหญิงสาวคนหนึ่งชื่อ อากาศ (นัตยา ทองเสน) ทั้งคู่รู้สึกดีต่อกันอย่างรวดเร็ว โดยที่ใต้หล้าไม่รู้เลยว่าอากาศคือทายาทอีกคนของตระกูลเถากุหลาบ เรื่องราวความแค้นของ 2 หนุ่มจึงพัวพันกันมากขึ้น และในวันที่หิรัญจงใจทำให้ฟ้ารุ่งเสียใจ ใต้หล้าถึงกับตัดนิ้วหิรัญจนขาด เขาต้องติดคุก และทำให้ฟ้ารุ่งต้องไปอยู่ภายใต้การดูแลของเถากุหลาบอย่างไม่มีทางเลือก ใต้หล้าจึงต้องลุกขึ้นสู้กับทุกทางจากจุดที่ติดลบ พร้อมกับการพิสูจน์รักแท้ของเขาที่มีต่ออากาศ ลูกสาวของศัตรูที่เขารักสุดหัวใจเรื่องย่อละคร ใต้หล้า“ต่อ-เพลงขวัญ” พร้อมประชันบทบาท ในละครดราม่าสุดเข้มข้น "ใต้หล้า"

 นักแสดง 
 ละครโทรทัศน์ พ.ศ. 2565 ตัวละคร  นักแสดงหลัก ใต้หล้า วรากูล (หล้า)  ธนภพ ลีรัตนขจร หิรัญ เถากุหลาบ  นรภัทร วิไลพันธุ์ อาภากาศ ภูริตาจันทร์ (อากาศ)  นัตยา ทองเสน ฟ้ารุ่ง วรากูล (ฟ้า)  เรวิญานันท์ ทาเกิด เปี่ยมยศ เถากุหลาบ  ดอม เหตระกูล หยางจงเหลียน  นพพล โกมารชุน ตัวละคร  นักแสดงสมทบ อาม่า วรากูล (ม่า)  ดวงดาว จารุจินดา ชาญ อุดมธรรม  ภูริ หิรัญพฤกษ์ สันติ พ่วงบุญ  อนุชิต สพันธุ์พงษ์ อ้วน  พงศธร จงวิลาส สิริอร ภูริตาจันทร์ (อร)  สโรชา วาทิตตพันธ์ อุษา เถากุหลาบ  สกาวใจ พูนสวัสดิ์ ยายสวย รัดเกล้า อามระดิษ แบม  ขจรกิติ์ พ้นภัย ตะวัน  ชรัณ รัตนเมธานนท์ เดือนไหม  พลอยไพลิน ลิมปนเวทยานนท์ สุริยา (ยา)  ณัทฐ์สุทธา สราญสิริบริรักษ์ ตัวละคร  นักแสดงรับเชิญ อาทิตย์ วรากูล  นุติ เขมะโยธิน ท่านนิวัฒน์  กลศ อัทธเสรี ทนายโต้ง  สิรคุปต์ เมทะนี พิธีกร  กิตติ เชี่ยววงศ์กุล สันติภาพ พ่วงบุญ (ภาพ)  ด.ช.พันธ์ชนกชนม์ พันธ์สังข์ ทนายอังคณา   สวนีย์ อุทุมมา ทนายเรือง  นรินทร์ ภูวนเจริญ ท่านรองนุติ  ต่อตระกูล จันทิมา อาภากาศ (วัยเด็ก)  ด.ญ.กวิสรา ยอดช่าง ผู้กองไกร  ภานุวัฒน์ ถวิลจินดารัตน์ ผู้ประกาศข่าวช่องวัน  พีระวัฒน์ อัฐนาค

 งานสร้าง 
ใต้หล้า เป็นละครที่มีเนื้อหาที่จะมอบความหวังในชีวิต เน้นเรื่องราวของครอบครัว ความรัก และคุณธรรม เป็นผลงานการเขียนบทละครโดย เนปาลี (เจี๊ยบ - วรรธนา วีรยวรรธน) เจ้าของผลงานบทโทรทัศน์ ใบไม้ที่ปลิดปลิว, เมีย 2018, อุ้มรักเกมลวง, สิเน่หาส่าหรี และผลงานการกำกับการแสดงโดยผู้กำกับมือรางวัล สันต์ ศรีแก้วหล่อ จากละครพิษสวาท, ล่า, เมีย 2018, ขอเกิดใหม่ใกล้ ๆ เธอ, วันทอง"ใต้หล้า" ละครฟอร์มยักษ์น้ำดี ที่รวมสุดยอดฝีมือรอบด้าน โดยแนวคิดหลักของละครนี้มาจากพระเอกคือต่อ - ธนภพ ลีรัตนขจร และนักแสดงหลักทุก ๆ คนก็ได้ร่วมพัฒนาบทและคาแรกเตอร์ของตัวละครร่วมกับทีมผู้สร้างละครด้วยในช่วงที่มีการล็อกดาวน์เนื่องจากการระบาดทั่วของโควิด-19 ในประเทศไทย ในระลอกที่ 3 และ 4 เป็นเวลา 6 เดือน

 เรตติ้ง 
การตอบรับของละครเรื่องนี้ทั้งหมด 13 ตอนที่ได้ออกอากาศไป (เมื่อวันที่ 19 พฤษภาคม พ.ศ. 2565 - 30 มิถุนายน พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 2.652

 ตอนที่  ออกอากาศ  เรตติ้งทั่วประเทศ  1  19 พฤษภาคม 2565  1.630 2  25 พฤษภาคม 2565  1.543 3  26 พฤษภาคม 2565  2.279 4  1 มิถุนายน 2565  2.274 5  2 มิถุนายน 2565  2.159 6  8 มิถุนายน 2565  2.566 7  9 มิถุนายน 2565  2.556 8  15 มิถุนายน 2565  2.621 9  16 มิถุนายน 2565  2.879 10  22 มิถุนายน 2565  3.287 11  23 มิถุนายน 2565  3.413 12  29 มิถุนายน 2565  3.221 13  30 มิถุนายน 2565  4.05 ค่าเฉลี่ย  2.652

 อ้างอิง 

 แหล่งข้อมูลอื่น 
 “ใต้หล้า” ละครจุดประกายความหวังในชีวิต “ต่อ” เอาอยู่ทุกโหมดอารมณ์
 เรื่องย่อ ใต้หล้า : trueID
 เรื่องย่อ ใต้หล้า : MGR Online


หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์ที่กำกับโดย สันต์ ศรีแก้วหล่อ